b'\n_START_ARTICLE_\nLibanonska dr\xc5\xbeavljanska vojna\n_START_PARAGRAPH_\nLibanonska dr\xc5\xbeavljanska vojna je bila dr\xc5\xbeavljanska vojna, ki je potekala na obmo\xc4\x8dju Libanona med letoma 1975 in 1990; glavni vzrok za vojno je bila medverska napetost med kr\xc5\xa1\xc4\x8danskim in muslimanskim delom prebivalstva, nakar so ta spopad izrabile tudi sosednje dr\xc5\xbeave (Sirija in Izrael) za medsebojne obra\xc4\x8dune preko posrednikov._NEWLINE_Leta 1976 je bila vojna za nekaj \xc4\x8dasa prekinjena zaradi sre\xc4\x8danja Arabske lige in navzo\xc4\x8dnosti sirskih oboro\xc5\xbeenih sil, nakar so se sovra\xc5\xbenosti ponovno za\xc4\x8dele, primarno v ju\xc5\xbenem Libanonu, ki ga je sprvo okupirala Palestinska osvobodilna organizacija (PLO), nato pa izraelske oboro\xc5\xbeene sile. _NEWLINE_Med drugimi vzroki za za\xc4\x8detek vojne so tudi: umik evropskih kolonizacijskih sil iz podro\xc4\x8dja, vzpon arabskega nacionalizma, spor v samem Libanona glede dr\xc5\xbeavne nacionalne identitete, arabsko-izraelske vojne in \xc4\x8crni september v Jordaniji leta 1970 ter posledi\xc4\x8dno prihod palestinskih bojevnikov v Libanon.'